Voronežin lentotukikohta

Voronežin lentotukikohta (ven. военный аэродром Воронеж) eli Voronežin Baltimorin lentotukikohta (ven. военный аэродром «Балтимор», Vojennyi aerodrom Baltimor, suom. sotilaslentokenttä Baltimor) on Venäjän Voronežin kaupungin eteläosassa sijaitseva sotilaslentotukikohta. Joskus tukikohtaan on viitattu myös Voronežin eteläpuolisen Malševon kylän esilletuovalla nimellä: Voronež-Malševo (ven. аэродром Воронеж Малшево) tai Malševon lentotukikohta. Lentotukikohtaan on sijoitettu muun muassa kaksi rykmenttiä Suhoi Su-34 -hävittäjäpommittajia (2*12= 24 kpl). Tätä aiemmin käytössä oli Suhoi Su-24M -koneita. Ainakin osa Voronežiin maaliskuussa 2016 sijoitetuista koneista ja lentäjistä oli aiemmin ollut sotimassa Syyriassa. Marraskuussa 2021 uutisoitiin, että lentotukikohdan uudistustöiden yhteydessä kiitotietä oli jatkettu 4,0 kilometrin mittaiseksi. Lähteet Aiheesta muualla Kuvia tai muita tiedostoja aiheesta Voronežin lentotukikohta Wikimedia Commonsissa